Nyt kun on paljastunut sotaministerimme (Jussi Niinistö (persu)) vaitonaisuudesta huolimatta, että Suomeen ollaan USA:sta tulossa sekä "ilmaherruuslaivaston" että "maihinnousupataljoonien" ja hyökkäyspanssareiden kanssa harjoittelmaan sotaa, olisi presidentin ja sss-hallituksen ministerien syytä miettiä "utvassa" asemaamme sotilaallisesti liittoutumattomana maana ihan käytännön toimin. Jos nimittäin Yhdysvaltain sotajoukot saavat yksin pullistella maamme kamaralla että ilmaltilassa, saatamme antaa väärän signaalin sotilaallisesta liittoutumattomuudestamme kaikkialle maailmaan. Ei vain Venäjälle vaan myös EU:hun.

Olemmehan osa EU:ta, joten emme voine ihan yksipuolisesti vain hyväksyä, että Setä Samulin rynnäkkökoneet ja panssarit noin vain itsensä kutsumina tunkeutuvat rajojemme sisäpuolelle. Johan siinä hölmömpikin tulee aatelleeksi, jotta taasenko sitä ollaan kauttakulkumaana itäiseen naapurimaahamme suurvaltojen selvitellessä ikäänkuin välejään. Tämähän saattaa ihan selkeästi sekoittaa myös EU:n rauhantahtoiset tavoitteet Euroopassa. Ei kai Suomi halua ehdoin tahdoin kompromettoida itsensä ulos tästä suuresta rauhanyhteisöstä?

Näin ollen, jos nyt Suomi ei kykene omin voimin estämään USA:n sotavoimien tuloa maahamme, olisi ilmeisesti parasta pyytää tukea myös lähinaapurista. Kun USA:n joukot vyöryvät maihinnoustenkin maahamme, voisi asiaa kovasti tasapainottaa se, että myös Venäjän joukkoja kutsutaan samoihin militarismin pippalohin. Näin emme olisi yksin USA:n joukkojen joukossa vaan meillä olisi mukavasti kestittävänä myös suuren itäisen naapurimme sotilaita pyssyineen samoissa pöydissä. Tämä jos mikä viestittäisi maailmalle, että meillä on rauhanomainen rinnakkainelo sekä USA:n että Venäjän kanssa ja olemme edelleen sittenkin sotilaallisesti liittoutumattomia.

Niin ja samallahan saisimme harjoittelukokemusta niin lännen kuin idänkin militarismin kulttuureista, jos kerta näin kovasti halutaan tätä "pyssyhyvää"

Siis arvoisa presidentti Sauli Niinistö ja Suomen hallitus sekä eduskunta, tehkäämme tulevista sotaharjoituksista toimiva pöytä idän ja lännen ja omiemmekin suhteiden uudelleen liennyttämiseksi. Rauha on rauhan paras tae!

Toisaalta ehkä sittenkin näin:

Jospa tehtäisiinkin niin, että kutsutaan kaikki naapurimaat sekä USA kyläilemään ilman noita pyssylöitä? Ihan vaan kuin turistit ikään tutustumaan maahamme ja toisiinsa. Tuollaista "veljen kättä" antamaan. Päästäisiin näistä militarismilla mässäilyistä hiukan järkevämpiin oloihin. Samalla meidän sotaministerimmekin oppisi havaitsemaan, jotta rauha pysyy varmimmin, kun ollaan kaikessa rauhassa toistemme kanssa, eikä koeteta pullistella sotakaluin, ei puolin eikä toisin!



https://soundcloud.com/user-975744362/kurjet

https://soundcloud.com/user-975744362/venajan-trolliarmeijan-marssi